Viljandi Haigla koostöö raames Eesti Vähiliiduga jätkab tegevust mobiilne diagnoosikabinet meestele.
Eesnäärmebussi eellugu
Üks meeste kehva tervise põhjuseid on see, et meestearst ei tööta igas maakonnas. Selleks, et mehed jõuaksid õigel ajal arsti juurde, andis Eesti Vähiliit Tartu Ülikooli kliinikumile üle “Jõulutunneli” annetuste eest ostetud liikuva diagnoosibussi, mis aitab meestearsti teenuse viia meestele lähemale. Alates 13.11.2021 kuulub diagnoosibuss Viljandi Haiglale.
Eesnäärmebussis on ultraheliaparaat eesnäärme uuringuteks, kehaanalüsaator, millega saab mõõta kliendi kaalu, pikkust, lihasmassi, rasvaprotsenti, bioloogilist vanust ning muid spetsiifilisi näitajaid, samuti uriinivoolu mõõtmise aparaat, analüsaator ja palju muud.
Meestearstid tegelevad kõigi meestele eriomaste haigustega: eesnäärmehaigused, seksuaalhäired, meeste üleminekuiga, hüpogonadism, viljatus, sugutrakti ägedad ja kroonilised põletikud, kõik peenise, munandikoti haigused, rinnahaigused meestel.
- Meestearsti vastuvõtule haigekassa tingimustel (tasuta vastuvõtt) pöördumine eeldab saatekirja!
Ravikindlustatud isikutele kehtib esimesel visiidil visiiditasu 5.00 EUR. Ravikindlustuseta ja saatekirjata mehed saavad vastuvõtule pöörduda tasulises korras.
Vastuvõtule registreerumine:
Registreerida saab:
- helistades Viljandi Haigla registratuuri 4343001 ja
- digiregistratuur.ee kaudu.
Digiregistratuuris saab kinni panna ainult saatekirjaga aegu, telefoni teel ka tasulisi aegu. Ilma eelneva registreerimiseta arst kahjuks vastu võtta ei saa. Vastuvõtule tulles peab kaasas olema isikut tõendav dokument.
Vastuvõtugraafik:
Vastuvõttude kuupäevad ja kohad värskendatakse jooksvalt Viljandi Haigla veebilehel.
Vastuvõtule tulemiseks on vaja eelnevalt registreerida.
- Vastuvõtule tulles võtke alati kaasa isikut tõendav dokument.
- Haigekassa poolt kaetud teenuse (tasuta vastuvõtt) puhul peate esitama saatekirja suunavalt arstilt
- Tasulise teenuse korral pole saatekiri vajalik, kuid võimalusel võtke kaasa varasemate uuringute tulemused
- Tulge kohale 5 minutit enne kokkulepitud visiidi aega